Вымна (возера, Віцебскі раён)

Вы́мна — возера ў Віцебскім раёне Віцебскай вобласці ў басейне ракі Каспля (прыток Заходняй Дзвіны).

Даўжыня возера 2,95 км, найбольшая шырыня 1,09 км, плошча паверхні 2,1 км². Найбольшая глыбіня Вымна складае 9,6 м, сярэдняя — 5,3 м. Даўжыня берегавой лініі 7,6 км.Катлавіна возера лагчыннага тыпу, выцягнутая з поўначы на поўдзень. Берагавая лінія слабазвілістая, берагі нізкія і пясчаныя. Падводная частка катлавіны карытападобнай формы з адносна плоскім дном. Глыбіні да 2 метраў займаюць 20% плошчы возера.

Возера эўтрофнае. Праз возера працякае рака Вымнянка (Вымніца). Каля возера знаходзяцца вёскі Вымна, Тадуліна, Слабада, Рыбакі.На паўднёвай ускраіне вёскі Слабада на беразе возера ў XVIII—XX стагоддзях знаходзіўся Тадулінскі Свята-Успенскі манастыр.

 Літаратура 


 Витебск: Энциклопедический справочник. / Гл. редактор И. П. Шамякин. — Мн.: БелСЭ им. П. Бровки, 1988. — 408 с. — 60 000 экз. — ISBN 5-85700-004-1


 Спасылкі 
 Возера Вымна 
 О. Двинская. Возродится монастырь над Вымно // Жыццё Прыдзвіння, 29.11.2011

Катэгорыя:Азёры Віцебскай вобласці
Катэгорыя:Азёры Віцебскага раёна